
___________________________________________________________________________

LĪGUMS


Rīgā, 202__. gada ___.________________________

Biedrība „Latvijas Profesionālo aktieru apvienība”, tās valdes locekļa Kaspara Kārkliņa personā (turpmāk tekstā – LaPAA), no vienas puses, un ____________________________________________, (turpmāk tekstā – Izpildītājs), kura izpildījums jebkad ir fiksēts audio vai audiovizuālā darbā, no otras puses, abi kopā turpmāk tekstā – Puses, noslēdz šo līgumu (turpmāk tekstā – Līgums) par sekojošo:

1. Līguma priekšmets 

1.1 Izpildītājs pilnvaro LaPAA administrēt Latvijā un ārvalstīs savas tiesības uz atlīdzību un savas izņēmuma tiesības izsniegt atļaujas attiecībā uz savu izpildījumu fiksāciju (gan audio, gan audiovizuālās fiksācijas), izņemot muzikālo darbu audio un audiovizuālās fiksācijas:
1) raidīšanu;
2) retranslēšanu pa kabeļiem;
3) reproducēšanu personiskām vajadzībām.

1.2. Ja LaPAA saņem no Kultūras ministrijas (vai citas pilnvarotas iestādes) atļauju administrēt Izpildītāju tiesības uz atlīdzību vai izņēmuma tiesības atļaut vai aizliegt viņa izpildījumu fiksāciju citos izmantošanas veidos, tad Izpildītājs ar šo pilnvaro LaPAA administrēt Izpildītāja tiesības uz atlīdzību un/vai administrēt izņēmuma tiesības atļaut vai aizliegt viņa izpildījumu fiksāciju izmantošanu attiecīgajā izmantošanas veidā bez atsevišķa pilnvarojuma. Šajā gadījumā LaPAA informē Izpildītāju par jaunas atļaujas saņemšanu 1 mēneša laikā no atļaujas saņemšanas brīža. 

1.3. Līguma 1.1. punktā minētais pilnvarojums attiecas arī uz audiovizuālos darbos (filmas, video, TV uzvedumi) fiksētajiem izpildījumiem, kas fiksēti vai publicēti Latvijā līdz 1993. gada 15. maijam.

1.4. Lai nodrošinātu Izpildītāja tiesību administrēšanu ārvalstīs, LaPAA slēdz savstarpējās pārstāvniecības līgumus ar ārvalstu organizācijām.

1.5. LaPAA darbojas saskaņā ar LR spēkā esošajiem normatīvajiem aktiem, tās Statūtiem, LaPAA biedru kopsapulces un LaPAA padomes lēmumiem.

1.6. Izpildītājs un LaPAA īsteno un nodrošina savas tiesības un pienākumus saskaņā ar LR spēkā esošajiem normatīvajiem aktiem un šo līgumu.

2. Pilnvarojuma apjoms

2.1. Izpildītājs pilnvaro LaPAA iekasēt Izpildītājam pienākošos atlīdzību gadījumos, kad Izpildītājam ir tiesības uz atlīdzību, kā arī izsniegt atļaujas sava izpildījuma izmantošanai Latvijā un ārvalstīs un iekasēt pienākošos atlīdzību attiecībā uz Līguma 1. punktā minētajiem izmantošanas veidiem.

2.2. LaPAA netiek pilnvarota izsniegt atļaujas izpildījumu fiksāciju iekļaušanai reklāmās. 

2.3. LaPAA ir tiesības pārpilnvarot trešās personas un citas mantisko tiesību kolektīvā pārvaldījuma organizācijas šī līguma noteikumu izpildes realizēšanai.


3. LaPAA pienākumi

3.1. LaPAA apņemas:
a) saskaņā ar Latvijas Republikā spēkā esošajiem normatīvajiem aktiem slēgt līgumus ar izmantotājiem par Izpildītāja izpildījumu fiksāciju izmantošanu un izmantošanas nosacījumiem;
b) veikt Izpildītājam pienākošās atlīdzības iekasēšanu un izmaksāšanu saskaņā ar Latvijas Republikā spēkā esošajiem normatīvajiem aktiem, kopsapulces un valdes lēmumiem;
c) pēc Izpildītāja rakstiska pieprasījuma sniegt informāciju par izpildījuma fiksāciju izmantošanu un iekasēto atlīdzību;
d) pēc Izpildītāja rakstiska pieprasījuma sniegt informāciju par LaPAA biedru pilnsapulcē vai padomes sēdē apstiprinātajiem izpildījuma fiksāciju izmantošanas tarifiem un iekasētās atlīdzības sadales noteikumiem;
e) īstenot tai piešķirtās pilnvaras, nenodarot materiālu vai morālu kaitējumu Izpildītājam;
f) slēgt savstarpējus pārstāvniecības līgumus ar ārvalstu organizācijām.

3.2. Ja LaPAA atkārtoti un pastāvīgi nepilda 3.1. punkta b), c), d) un e) apakšpunktā minētos pienākumus, tad Izpildītājs ir tiesīgs vienpusēji izbeigt Līgumu, bet ne ātrāk kā ar nākamā gada 1. janvāri.

3.3. Ja trešās personas pārkāpj Līguma 1.1. punkta apakšpunktos un 1.2. punktā minētās Izpildītāja tiesības, LaPAA, izvērtējot pārkāpuma apjomu un nozīmīgumu, var vērsties tiesā un citās tiesību aizsardzības iestādēs par šo tiesību aizsardzību un kompensācijas vai zaudējumu piedziņu bez Izpildītāja papildus pilnvarojuma.

4. Izpildītāja pienākumi

4.1. Izpildītājs apņemas:
a) nekavējoties informēt LaPAA par personas datu (vārda, uzvārda, dzīves vietas u.c.) maiņu;
b) atturēties slēgt līdzīga vai tāda paša satura vai rakstura pilnvarojuma līgumus ar citām fiziskām vai juridiskām personām, kā arī atturēties slēgt tādus līgumus, kas ir pretrunā ar šo līgumu.

4.2. Ja Izpildītājs nepilda 4.1. punkta a) un b) un apakšpunktā minētos pienākumus vai sniedz neprecīzu vai nepatiesu informāciju par saviem personas datiem, tad no Izpildītājam pienākošās atlīdzības papildus tiek atskaitīti tie izdevumi, kas ir bijuši nepieciešami, lai noskaidrotu precīzu iepriekšminēto informāciju un datus. Atskaitījumiem ir jābūt pamatotiem un par tiem jāinformē Izpildītājs.

4.3 Ja Izpildītājs atkārtoti nepilda 4.1. punkta a) un b) apakšpunktā minētos pienākumus, LaPAA ir tiesīga vienpusēji izbeigt Līgumu, bet ne ātrāk kā ar nākamā gada 1. janvāri.

4.4. Pārkāpjot Līguma 4.1. punkta b) apakšpunktā noteikto, Izpildītājam jāatlīdzina zaudējumi, kas LaPAA radušies šāda pārkāpuma rezultātā.

5. Iekasētās atlīdzības sadale un atmaksāšana

5.1. Iekasētās atlīdzības sadali LaPAA veic reizi gadā. Atsevišķos gadījumos LaPAA padome var lemt par citu (biežāku) atlīdzības izmaksāšanas laika periodu.

5.2. No iekasētās atlīdzības LaPAA atskaitīs faktiskos administratīvos izdevumus, kas saistīti ar atlīdzības iekasēšanu, sadali un izmaksu.

5.3. Nodevu un nodokļu atskaitījumi no atlīdzības tiks veikti saskaņā ar Latvijas Republikā spēkā esošiem normatīvajiem aktiem.

6. Līguma izbeigšana

6.1. Līgumu var izbeigt:
a) Pusēm savstarpēji rakstiski vienojoties, bet ne ātrāk, kā ar nākamā gada 1. janvāri;
b) pēc vienas Puses vēlēšanās, bet ne ātrāk, kā ar nākamā gada 1. janvāri.
c) pamatojoties uz Līguma 3.2. punktā un 4.3. punktā noteikto.

7. Strīdu izskatīšana

7.1. Strīdus, kas rodas šī līguma izpildes laikā un kurus nav iespējams atrisināt savstarpēju pārrunu ceļā, Puses risina tiesā, Latvijas Republikas normatīvajos aktos noteiktajā kārtībā.

8. Nobeiguma noteikumi

8.1. Līgums stājas spēkā tā parakstīšanas brīdī.
8.2. Līgums sastādīts divos identiskos eksemplāros, kuriem ir vienāds juridiskais spēks. Viens līguma eksemplārs tiek nodots Izpildītājam, bet otrs – LaPAA.
8.3. Jebkādi Līguma grozījumi vai papildinājumi noformējami rakstiski, Pusēm savstarpēji vienojoties.

9. Pušu rekvizīti

9.1. Izpildītājs:
Uzvārds_____________________________,vārds(i)_______________________________________
Pseidonīms (skatuves vārds (i))______________________________________ 
Personas kods______________________ - ____________________________
Dzimšanas vieta____________________ Pases / Identifikācijas kartes nr.______________________
Adrese____________________________________________________________________________
(iela, numurs, pilsēta, pasta indekss)
Tel.___________________, e-pasts_____________________________________________
Banka____________________________ konta numurs____________________________________

9.2. LaPAA
Nosaukums: Biedrība „Latvijas Profesionālo aktieru apvienība”
Reģ.nr. 40008081885
Juridiskā adrese: Satekles 2C, Rīga, LV-1050
Pasta adrese: Satekles 2C, Rīga, LV-1050
Banka: „Swedbank”, konta nr. LV73HABA0551009508874
E-pasts: apvieniba@aktieris.lv



______________________________			______________________________

